钦定古今图书集成/明伦汇编/闺媛典/第028卷 > 太傅胡公夫人灵表 后汉蔡邕
## 钦定古今图书集成/明伦汇编/闺媛典/第028卷 > 太傅胡公夫人灵表 后汉蔡邕

夫人编县旧族章氏之长女也，字曰显章。令仪小心，
秉操塞渊，仁孝婉顺，率礼无遗，体季兰之姿，蹈思齐
之迹。永初二年，年十有五，爰初来嫁，诞成家道。仰奉
慈姑，竭欢致敬；俯诲膝下，化导周悉。至德修于几微，
徽音畅于神明。故能参妊姒之功，兼生人之荥。朝春
路寝，赞桑蚕宫，光宠有祭，祭服有珫，前后奉斯礼者，
“三十馀载。夫人生五男：长曰整伯齐，次曰千亿叔靴，
次曰宁稚威，次曰硕季叡。伯仲各未加冠，遭厉气，同
时夭折。叔上郡孝廉，季更历州郡举茂才，叶令、京令
为议郎。季以高第为侍御史、谏议大夫、侍中、虎贲中
郎将、陈留太守，皆早即世。”夫人哀悼劬悴，由是被疾，
遭太夫人忧笃，建宁三年薨。夫人之存也，契阔中馈，
婉娈供养，依生奉仁，绍述雅意，其闰月祔于太夫人
窀穸于兹地，魂而有灵，钦明定省，神心欣焉，其实宁
之元女金盈，追慕永思，憯怛罔极，遂及斯表，镌著坚
珉。颂曰：“悲母氏之不永，怀殷恤以摧伤，惟子道之无
穷，惜闻诲之未央，庶黄耇以期颐，胡委我以夙丧，恒
思心以激切，亦割肝”以绝肠。昔先圣之遗辞，言仁者
其寿长。嗟母氏之忧患，体恺悌以慈良。失延年之报
祜，独何弃于穹苍？日月忽以将暮，抱长结以含愁，寻
修念于在昔，原疾病之所由，遭元子之弱夭，心伤悴
以自忧。暨叔季之殒终，哀情结以弥绸，皇姑没而中
感，遂大渐兮速流，疾焰焰而日遘，气微微以长浮，销
精魂“以遐翔。曾不可乎援留，尔乃顺旨于冥冥，继存
意于不违。爰祔灵于皇姑，尚魂魄之有依。潜幽室之
黯漠，惜昭明之景辉。一往超以末及，倾徂邈其弥迟。
顾新庙以累欷，伏几筵而增悲。嗟既逝之益远，耿悠
悠而莫追。”